Diari Oficial de la Generalitat Valenciana


Sumari del DOGV 4155, del 26-12-2001 (2001/12161)

ACORD de 18 de desembre de 2001, del Govern Valencià, constituït en Junta General d'Accionistes, amb el caràcter d'universal, de la mercantil Societat Parc Temàtic d'Alacant, SA, per la qual s'arredoneix en euros el valor nominal de les accions, s'obté la xifra de capital social resultant, es destina a una reserva indisponible la quantitat que resulta de l'arredoniment del valor nominal de les accions i es modifiquen els seus estatuts.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4155

Data del DOGV
:   26-12-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/12784


Data del document
:   18-12-2001

Organisme emissor
:   Sociedad Parque Tematico de Alicante, SA

Tipus de document
:   Acord

Anàlisi jurídica

 Descriptors 

:   * capital social
    * empresa pública
    * legislació
    * reglament intern

ACORD de 18 de desembre de 2001, del Govern Valencià, constituït en Junta General d'Accionistes, amb el caràcter d'universal, de la mercantil Societat Parc Temàtic d'Alacant, SA, per la qual s'arredoneix en euros el valor nominal de les accions, s'obté la xifra de capital social resultant, es destina a una reserva indisponible la quantitat que resulta de l'arredoniment del valor nominal de les accions i es modifiquen els seus estatuts. [2001/Q12380]
  
El Govern Valencià, en la reunió del dia 18 de desembre de 2001, adoptà l'acord següent:
  
El Text Refós de la Llei de Societats Anònimes aprovat pel Reial Decret Legislatiu 1.564/1989, de 22 de desembre, estableix en l'article 144 que la modificació dels estatuts correspon acordar-la a la Junta General d'Accionistes.
  
D'altra banda, els articles 11, 21 i 28 de la Llei 46/1998, de 17 de desembre, sobre Introducció de l'Euro, recullen el procediment de redenominació en euros, arredoniment i ajust del valor nominal de les accions a resultes de la redenominació del capital social.
  
El 24 de juliol de 2000, el Consell d'Administració d'aquesta mercantil acordà la redenominació en euros del seu capital social, conforme als articles 11 i 21 de la Llei 46/1998, amb el resultat següent:
  
- Capital social: nou milions quinze mil cent vuitanta-un euros amb cinquanta-set cèntims (9.015.181,57 euros).
  
- Valor de cada acció: tres mil cinc euros amb seixanta mil cinc-centes vint-i-una milionèsima (3.005,060521 euros).
  
La Generalitat Valenciana és l'únic soci de la mercantil Societat Parc Temàtic d'Alacant, SA, per això correspon al Govern Valencià, constituït en Junta General d'Accionistes, amb el caràcter d'universal, l'adopció de l'acord de modificació dels estatuts de la societat, i així mateix pot acordar l'arredoniment en euros i l'ajust del valor nominal de les accions socials.
  
Per tot això, el Govern Valencià, reunit a València el dia 18 de desembre de 2001, com a Junta General d'Accionistes, amb el caràcter d'universal, de la mercantil Societat Parc Temàtic d'Alacant, SA, accepta els punts següents de l'ordre del dia de la reunió:
  
1. Arredoniment del valor de cada acció i obtenció de la nova xifra del capital social resultant per suma del nombre total d'accions, en la forma prevista en l'article 28 de la Llei 46/1998, amb el resultat següent:
  
a) Valor de cada acció després de l'arredoniment: tres mil cinc euros amb sis cèntims (3.005,06 euros).
  
b) Xifra del capital social després de la suma dels valors nominals de les accions, una vegada arredonides: nou milions quinze mil cent vuitanta euros (9.015.180 euros).
  
2. Destinació, per raó d'ajust, a una reserva indisponible, de la quantitat d'un euro i cinquanta-set cèntims (1,57 euros), quantitat que resulta de l'arredoniment del valor nominal de les accions.
  
3. Modificació de l'article 7 dels estatuts socials, fixant el capital social en nou milions quinze mil cent vuitanta euros (9.015.180 euros), dividit en 3.000 acciones nominatives de tres mil cinc euros amb sis cèntims (3.005,06 euros) de valor nominal cadascuna d'elles.
  
4. Autorització al president i al vicepresident del Consell d'Administració, indistintament, per a realitzar els actes necessaris per a l'execució del que s'ha acordat en la present reunió, atorgant per a això, si és el cas, les escriptures públiques corresponents i instant-ne la inscripció en el Registre Mercantil.
  
5. Autorització el secretari del Consell d'Administració per a certificar el contingut de l'acta de la present Junta Universal d'Accionistes i dels acords que s'hi ha pres.
  
En tractar-se d'una societat unipersonal, s'hi troba present l'únic soci, la Generalitat Valenciana
  
Després de la deliberació oportuna i no havent intervencions la constància de les quals se sol·licite, el Govern Valencià, en la condició de Junta General d'Accionistes, amb el caràcter d'universal, per unanimitat,
  
ACORDA
  
Primer
  
Arredonir el valor de cada acció i obtenir la nova xifra del capital social resultant per suma del nombre total d'accions, en la forma prevista en l'article 28 de la Llei 46/1998, de 17 de desembre, amb el resultat següent:
  
a) Valor de cada acció després de l'arredoniment: tres mil cinc euros amb sis cèntims (3.005,06 euros).
  
b) Xifra del capital social després de la suma dels valors nominals de les accions, una vegada arredonides: nou milions quinze mil cent vuitanta euros (9.015.180 euros).
  
Segon
  
Acordar, atesa la diferència existent entre el capital social redenominat en euros i el capital social resultant de la suma del valor nominal de les accions arredonides en euros, conforme al que estableix l'article 28 de la Llei 46/1998, de 17 de desembre, la destinació, per raó d'ajust, a una reserva indisponible, de la quantitat d'un euro i cinquanta-set cèntims (1,57 euros), quantitat que resulta de l'arredoniment del valor nominal de les accions.
  
Tercer
  
Modificar l'article 7 dels estatuts socials. La nova redacció de l'article 7 dels estatuts socials serà la següent:
  
«Article 7
  
El capital social es fixa en nou milions quinze mil cent vuitanta euros (9.015.180 euros), dividit en 3.000 accions nominatives, de tres mil cinc euros amb sis cèntims (3.005,06 euros) de valor nominal cadascuna d'elles, íntegrament subscrites i desemborsades. Les accions es troben numerades correlativament de l'un al tres mil, ambdues inclusivament. En representació de les accions es podrà emetre un títol múltiple».
  
Quart
  
Autoritzar el president i el vicepresident del Consell d'Administració per a la realització de tots els actes necessaris per a l'execució del que s'ha acordat en la present reunió, atorgant per a això, si és el cas, les escriptures públiques corresponents i instant-ne la inscripció en el Registre Mercantil.
  
Cinqué
  
Autoritzar el secretari del Consell d'Administració per a certificar el contingut de l'acta de la present Junta Universal d'Accionistes i dels acords que s'hi ha pres.
  
Els presents acords es transcriuen literalment.
  
No havent-s'hi debatut més assumptes que els consignats en l'ordre del dia, s'aprova l'acta corresponent a la present reunió de la Junta General d'Accionistes, amb el caràcter d'universal, de la mercantil Societat Parc Temàtic d'Alacant, SA, societat unipersonal.
  
El present acord es publicarà en el Diari Oficial de la Generalitat Valenciana.
  
València, 18 de desembre de 2001
  
El conseller secretari del Govern Valencià,